CELEX: 62011CN0613
Language: et
Date: 2011-11-30 00:00:00
Title: Kohtuasi C-613/11: 30. novembril 2011 esitatud hagi — Euroopa Komisjon versus Itaalia Vabariik

4.2.2012   
            
            
               ET
            
            
               Euroopa Liidu Teataja
            
            
               C 32/16
            
         30. novembril 2011 esitatud hagi — Euroopa Komisjon versus Itaalia Vabariik
   (Kohtuasi C-613/11)
   2012/C 32/29
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: B. Stromsky ja D. Grespan)
   
      Kostja: Itaalia Vabariik
   
      Hageja nõuded
   
   Komisjon palub Euroopa Kohtul:
   
               —
            
            
               tuvastada, et kuna Itaalia Vabariik ei võtnud ettenähtud tähtaja jooksul kõiki vajalikke meetmeid, et nõuda tagasi riigiabi, mis tunnistati õigusvastaseks ja siseturule mittevastavaks komisjoni 10. juuli 2011. aasta otsusega [2008/92/EÜ], mis käsitleb Sardiinia laevandussektorile suunatud Itaalia riiklikku toetuskava (teatavaks tehtud 11. juulil 2011 ja ELT-s avaldatud 2. veebruaril 2008, lk 24), siis ei ole Itaalia Vabariik täitnud kõnesoleva otsuse artiklitest 2 ja 5 ning ELTL-ist tulenevaid kohustusi;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Otsuse 2008/92 täitmise tähtaeg möödus 11. septembril 2007.
   Kuni tänaseni ei ole Itaalia Vabariik täies ulatuses tagasi nõudnud kõnealuse otsusega õigusvastaseks tunnistatud abi ega teatanud tagasinõudmisest komisjonile. Õiguslikud ja praktilised raskused, millele Itaalia Vabariik viitab, et õigustada selle otsuse täitmisega hilinemist, ei ole lisaks sobivad tõendama tagasinõudmise absoluutset võimatust kooskõlas Euroopa Kohtu praktikaga ja Itaalia ei olegi absoluutsele võimatusele tuginenud.
   Komisjon väidab veel, et Itaalia teatas otsuse täitmise siseriiklikust menetlusest hilinemisega, rikkudes nii otsuses ette nähtud teavitamiskohustust ja lojaalse koostöö põhimõtet.